钦定古今图书集成/历象汇编/历法典/第062卷 > 图
## 钦定古今图书集成/历象汇编/历法典/第062卷 > 图

溢界外而展小为大月不蔽日职是故矣如图地心为甲日心为丙太阴正当日目之中为乙月景之最中人目所在为己设太阳之边实为丁为戊其光下照所限月景之界宜为丁甲戊甲两线此限外之气皆得最光也然因乙太阴

隔太阳原光于己目，目所能正见者，非丁戊，乃是庚
辛，而作己辛直线，则目宜全不见日周之微光矣。第
太阳正照之最光，下及于月景四周之外，而外气之
近地者，为次彻之体，则太阳之光，借此体以侵入于
月景本界之内，别作一界线，曲而向内，即人目所正
见为“癸”，而癸既切景，较远景之处加有光焉。

“光愈正，照愈明。” 切景之光，甚似垂线，若正照然，故比距远之处加明焉。

“故景之四周，从癸至壬，目所见皆成日光，是为癸壬
金环。癸壬所在，实于空中，非太阳之光果外溢至辛”
也。从下视之，若在月之四周，与太阳同天，而太阳之
原光，若丁戊以外，更馀辛庚一环矣。但癸壬之广狭，
依气厚薄，随地随时，一一不同耳。曾有人试以铜薄
规为小圆形，依直角线寘长竿之末，退后一丈，又寘
一规，正对前规，与为平行。后规之心开细孔，以目切
孔正覰前规之心。其前规之全径较两规相距之远
得一千分之十，以掩天上之弧得三十四分二十○
秒，与本时太阴光满近最庳之全径等，则目视两规
与目视二曜大小远近之比例亦等。次从后规视前
规，理宜全掩太阴之体，乃所见者四周皆显大光，更
移后规向前二尺有奇。以远近之比例论，则前规可
掩弧度四十一分，然而尚有微光也。可见日月近地
平，固因蒙气有视度之高庳差；即去地平远，犹有视
径之大小差矣。

本气径差

金环又有二种：一为“虚环”，人目所见，其内规。〈如上图之癸〉
为最光向外，渐微至外规。〈如上图之壬〉则似次光，此为地
上清蒙之气所生，上文所说是也。一为实环，若内若
外，悉是最光，此所见者必为太阳原光矣。所以然者，
太阳在最高，太阴在最庳，则太阴之视径，略小于太
阳之视径，上文所云六十分之一者是也。但实环既
为原光，在太阳之周，非复向之虚环，从蒙气中隐映
而得，则人居月景之中，何自得见“之？即在景之偏际，
亦宜见左失右，何自得全见之？”曰：“此亦因太阳出光
折照，至于人目，虽正在景中，犹得见之，折照之繇，即
非地上清蒙之气，而在空中之本气前。”《交食》第一卷